《丁丑三月上亲洒宸翰大书责难陈善四字以赐》
明代·于慎行

龙笺一幅日星光，天藻昭垂自尚方。
久向横经窥圣蕴，还因纳诲奉奎章。
琅函想见仙毫动，蓬室惊闻御墨香。
儒术承恩逢景运，非同常侍漫登床。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。